Ըստ նրա՝ բոլորին է հայտնի երիտասարդության կարեւոր դերը ԱՊՀ մասնակից պետությունների հետագա զարգացման տեսանկյունից, քանի որ հենց այս շրջանակի՝ երիտասարդության ակտիվության, դինամիկայի եւ որոշ դեպքերում նաեւ հեղափոխական գաղափարներն են առաջ մղում հասարակությունները, նպաստում փոփոխությունների իրականացմանը. «Երիտասարդությունը հզոր ռեսուրս է, այն ուժ է եւ որոշ դեպքերում հենց երիտասարդներից է կախված մեր երկրների ապագան»։